yuvraj singh, manan vora's innings help punjab win a thriller against delhi in syed mushtaq ali 2018
యువరాజ్ హిట్.. పంజాబ్ గెలుపు
భారత్ జట్టులోకి పునరాగమనం కోసం ఎదురుచూస్తున్న సీనియర్ ఆల్‌ రౌండర్ యువరాజ్ సింగ్ దేశవాళీ టోర్నీ‌లో మెరుపులు
TNN | Updated:
Jan 9, 2018, 06:05PM IST
భారత్ జట్టులోకి పునరాగమనం కోసం ఎదురుచూస్తున్న సీనియర్ ఆల్&zwnj; రౌండర్ యువరాజ్ సింగ్ దేశవాళీ టోర్నీ&zwnj;లో మెరుపులు మెరిపించాడు. సయ్యద్ ముస్తాక్ అలీ ట్రోఫీలో భాగంగా ఢిల్లీతో మంగళవారం జరిగిన మ్యాచ్&zwnj;లో మనన్ వోహ్రా (74: 50 బంతుల్లో 3x4, 6x6), యువరాజ్ సింగ్ (50: 40 బంతుల్లో 4x4, 1x6) కీలక ఇన్నింగ్స్ ఆడటంతో తొలుత బ్యాటింగ్ చేసిన పంజాబ్ జట్టు నిర్ణీత 20 ఓవర్లలో 3 వికెట్ల నష్టానికి 170 పరుగులు చేసింది. ఇటీవల యో-యో టెస్టులో పాసైన యువరాజ్ సింగ్.. ఫామ్&zwnj;ని అందుకోగలిగితే.. మళ్లీ టీమిండియాలోకి వచ్చే అవకాశం ఉంది.
లక్ష్య ఛేదనని ఢిల్లీ జట్టు మెరుగ్గా ఆరంభించింది. ఆ జట్టు ఓపెనర్లు గౌతమ్ గంభీర్ (66: 54 బంతుల్లో 6x4, 2x6), రిషబ్ పంత్ (38: 43 బంతుల్లో 1x4, 3x6) తొలి వికెట్&zwnj;కి 73 పరుగుల భాగస్వామ్యం నెలకొల్పారు. ఈ దశలో పంత్ ఔటవగా.. తర్వాత వచ్చిన నితీశ్ రాణా (29), హిమాత్ సింగ్ (6) విఫలమయ్యారు. అయితే.. ఒక ఎండ్&zwnj;లో దూకుడుగా ఆడిన గౌతమ్ గంభీర్ ఢిల్లీ జట్టుని గెలిపించేలా కనిపించాడు. కానీ.. లేని పరుగు కోసం ప్రయత్నించి జట్టు స్కోరు 157 వద్ద గంభీర్ ఔటవగా.. చివరికి ఢిల్లీ 168/4కే పరిమితమైంది. చివరి ఓవర్&zwnj; ఆడిన పవన్ నేగి కనీసం ఒక బౌండరీ కూడా కొట్టేలేకపోవడం ఢిల్లీ జట్టు విజయావకాశాల్ని దెబ్బతీసింది.